Suchinthana/ta-wikipedia huggingface dataset:
வந்தே பாரத் விரைவுவண்டி

தொடருந்து 18 (Train 18), என்பது வந்தே பாரத் விரைவு வண்டி எனவும் அழைக்கப்படுகின்றஇந்திய நகரங்களுக்கிடையே செல்லக்கூடிய, ஒரு அதிவேக விரைவு வண்டியாகும். இந்த விரைவு வண்டியானது, இந்தியாவின் ‘மேக் இன் இந்தியா’ திட்டத்தின் கீழான முன்னெடுப்பில் இரயில்பெட்டி இணைப்புத் தொழிற்சாலையில் 18 மாத கால பணியின் விளைவாக உருவானது. 

இந்த விரைவுவண்டியின் ஒரு அலகுக்கான தயாரிப்புச் செலவினமானது ரூ.100 கோடியாகும். இருப்பினும் அடுத்தடுத்த தயாரிப்புகளின் போது இந்த தயாரிப்புச் செலவு இன்னும் குறையுமென எதிர்பார்க்கப்படுகிறது. ஐரோப்பாவில் இருந்து இதனையொத்த ஒரு தொடருந்து இறக்குமதி செய்யப்பட்டிருந்தால் அதன் விலையோடு ஒப்பிடும் போது தற்போது இந்தியாவில் தயாரிக்கப்பட்ட இதன் விலையானது 40% குறைவானதாக இருக்கும் என மதிப்பிடப்படுகிறது.

சோதனை ஓட்டம் மற்றும் முதல் பயணம் 
இந்த விரைவுவண்டியானது தனது முதல் பயணத்தை 2019 ஆம் ஆண்டு பெப்ரவரி 15 ஆம் நாள் தொடங்கியது. புது தில்லியிலிருந்து வாரனாசிக்கான சோதனை ஓட்டத்தை பிரதமர் நரேந்திர மோடி கொடியசைத்து தொடங்கி வைத்தார். 2019 சனவரி 27 ஆம் நாளில் இந்த விரைவு வண்டியின் சேவையானது வந்தே பாரத் விரைவுவண்டி எனப் பெயரிடப்பட்டது.முதல் நாள் சோதனை ஓட்டத்தின் போது, வாரணாசியிலிருந்து திரும்பிய போது நடுவழியில் பழுதானது. பின்னர் பழுது சரிசெய்யப்பட்டு புது தில்லியை வந்தடைந்தது. 2019 பெப்ரவரி 17 ஆம் நாள் அன்று வர்த்தகரீதியான தனது முதல் பயணத்தை வந்தே பாரத் விரைவுவண்டி தொடங்கியது.

வகைகள்

வந்தே பாரத் 1.0 (VB1) 
16 பெட்டிகளை கொண்டது. இருக்கை வசதி மட்டுமே கொண்டது

வந்தே பாரத் 2.0 (VB2) 
16 பெட்டிகளை கொண்டது. இருக்கை வசதி மட்டுமே கொண்டது. முந்தைய வகையை காட்டிலும் எடை குறைவானது மற்றும் கவாச் ரயில் பாதுகாப்பு தொழில்நுட்பத்தை கொண்டுள்ளது

மினி வந்தே பாரத் 2.0 (VB2) 
இந்த ரயில் 8 பெட்டிகளை கொண்டது. குறைந்த நேர பயண தூர வழித்தடங்களில் இயக்கப்படுகிறது.

வந்தே பாரத் 2.0 மாற்றியமைக்கப்பட்ட பதிப்பு 1 (VB2M1) 
கூடுதல் பார்க்கிங் பிரேக்குகளை கொண்டது. செங்குத்தான மற்றும் மலைச்சரிவுகளை கொண்ட வழித்தடங்களில் இயக்கப்படுகிறது

வந்தே பாரத் 2.0 மாற்றியமைக்கப்பட்ட பதிப்பு 2 (VB2M2) 
உயரமான பாண்டோகிராஃப்களை கொண்டது. இரண்டடுக்கு சரக்கு ரயில்கள் செல்லும் வழித்தடத்தில் மின்சார கம்பிகள் அதிக உயரத்தில் அமைக்கப்பட்டிருக்கும். அத்தகைய வழித்தடத்தில் இயக்கப்படும் வந்தே பாரத் ரயில்களில் பாண்டோகிராஃப்களை உயரமாக அமைத்துள்ளனர்.

வந்தே பாரத் 3.0 (VB3) 
AC படுக்கை வசதியுடன் கூடிய ரயில்கள். இவை இன்னும் பயன்பாட்டுக்கு வரவில்லை.2025 ஆம் ஆண்டு வெளிவரும் என எதிர்பார்க்கப்படுகிறது.

வந்தே பாரத் 4.0 (VB4) 
மணிக்கு 200 கி.மீ வேகத்தில் செல்லும் ரயில்

சேவைகள் 
வந்தே பாரத் ரயில் இயங்கும் தடங்களின் பட்டியல் (2023 ஜனவரி மாத நிலவரப்படி)

மேற்கோள்கள் 

இந்திய விரைவுவண்டிகள்
அனந்த விருதாந்தம்

அனந்த விருதாந்தம்  என்பது 1990 இல் வெளிவந்த இந்திய மலையாளம் திரைப்படம் ஆகும். சி அணில் இப்படத்தை இயக்கியுள்ளார்.

சாய்குமார் மற்றும் ரஞ்சினி ஆகியோர் முக்கிய கதாபாத்திரங்களில் நடித்திருக்கின்றனர்.

நடிகர்கள்
 சாய்குமார் 
 ரஞ்சனி 
 உசா
 இன்னோசென்ட் 
 சுகுமாரி 
 ஜெகதே சிறீகுமார்
 மனோஜ் கே. ஜெயன்
 விஜய் மேனன்	
 மம்முகொயா
 மீனா

ஆதாரங்கள்

வெளி இணைப்புகள்

1990 மலையாளத் திரைப்படங்கள்‎
இந்திய மலையாளத் திரைப்படங்கள்
எப்ரிமோவைட்டு

எப்ரிமோவைட்டு (Efremovite)  என்பது (NH4)2Mg2(SO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இதுவோர் அசாதாரணமான அம்மோனியம் சல்பேட்டுக்  கனிமமாகும். வெண்மை நிறம் முதல் சாம்பல் நிறம் வரை இது கனசதுரப் படிகங்களாகக் காணப்படுகிறது . எரியும் நிலக்கரி குவியல்களில் காணப்படும் சல்பேட்டு மேல் ஓடுகளின் பகுதிக் கூறாக இந்த நீரிலி சல்பேட்டு கனிமம் தோன்றுகிறது. நீருறிஞ்சும் இக்கனிமம் ஈரக் காற்றில் வெளிப்படும் போது மெல்ல நீரேற்று வடிவ பௌசிங்கௌல்டைட்டு என்ற சல்பேட்டுக் கனிமமாக மாறுகிறது .

பன்னாட்டு கனிமவியல் சங்கம் எப்ரிமோவைட்டு கனிமத்தை Efr என்ற குறியீட்டால் அடையாளப்படுத்துகிறது 

இது 1989 இல் உருசியாவில் உள்ள தெற்கு யூரல் மலைப்பகுதியின் செலியபின்சிக் நிலக்கரிப் பள்ளத்தாக்கில் கண்டுபிடிக்கப்பட்டது. உருசிய நிலவியாலாளர் அண்டோனோவிச்சு யெப்ரிமோவின் (1907-1972) பெயர் இக்கனிமத்திற்கு சூட்டப்பட்டது.  மேலும் ஐரோப்பாவின் பல்வேறு நிலக்கரி சுரங்கப் பகுதிகளிலும் காணப்படுவதாக தெரிவிக்கப்பட்டுள்ளது . பௌசிங்கௌல்டைட்டு, மாசுகாக்னைட்டு, இயற்கை கந்தகம், கிளாடுனோவைட்டு போன்ற கனிமங்களுடன் சேர்ந்து எப்ரிமோவைட்டு கிடைக்கிறது .

மேற்கோள்கள் 

சல்பேட்டுக் கனிமங்கள்
மக்னீசியக் கனிமங்கள்
அமோனியம் கனிமங்கள்
கனசதுரக் கனிமங்கள்
ஓமிலைட்டு

ஓமிலைட்டு (Homilite) என்பது Ca2(Fe,Mg)B2Si2O10 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கடோலினைட்டு தொகுதி கனிமங்களில் ஒரு போரோ சிலிக்கேட்டு கனிமமாக இது வகைப்படுத்தப்படுகிறது.   
  
பெக்மாடைட்டு எனப்படும் தீப்பாறைகளில் பெல்டுசுபார் பொதிகளில் பழுப்பு நிறத்தில் ஒற்றைச் சாய்வுப் படிகங்களாக ஓமிலைட்டு கனிமம் காணப்படுகிறது. நார்வே நாட்டின் சுடோக்கோ தீவில் 1876 ஆம் ஆண்டு ஓமிலைட்டு கண்டறியப்பட்டது. மெலிபேனைட்டு மற்றும் அல்லேனைட்டு கனிமங்களுடன் சேர்ந்து இது கானப்படுகிறது. கிரேக்க மொழியில் ஒன்றாகத் தோன்றுதல் என்ற பொருள் கொண்ட சொல்லிலிருந்து இக்கனிமத்திற்கான பெயர் வரப்பெற்றுள்ளது.

பன்னாட்டு கனிமவியல் சங்கம் ஓமிலைட்டு கனிமத்தை Homஎன்ற குறியீட்டால் அடையாளப்படுத்துகிறது.

மேற்கோள்கள் 

 Mineral Society of America Handbook (PDF) 
 Mindat with locations
 Webmineral data

கால்சியம் கனிமங்கள்
இரும்புக் கனிமங்கள்
மக்னீசியக் கனிமங்கள்
போரேட்டு கனிமங்கள்
ஒற்றைச்சரிவச்சுக் கனிமங்கள்
சிலிக்கேட்டு கனிமங்கள்
நெசோசிலிக்கேட்டுகள்
போரோசிலிக்கேட்டுகள்
சீயர்லசைட்டு

சீயர்லசைட்டு (Searlesite) என்பது NaBSi2O5(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சோடியம் போரோ சிலிக்கேட்டு என்று இது வகைப்படுத்தப்படுகிறது. 1914 ஆம் ஆண்டு கலிபோர்னியாவிலுள்ள சீயர்லசு ஏரியில் இக்கனிமம் கண்டறியப்பட்டது. சீயர்லசைட்டை முதன் முதலில் கண்டறிந்த கலிபோர்னிய  முன்னோடியான யான் டபிள்யூ. சீயர்லெசு (16 நவம்பர் 1928 முதல் 7 அக்டோபர் 1897 வரை) என்பவரை கௌரவிக்கும் விதமாக கனிமத்திற்கு அவர் பெயர் சூட்டப்பட்டது.

பொதுவாக சீயர்லைட்டு ஏரிப்படிவு அடுக்குகளில் பரவலாக காணப்படுகிறது, மேலும் பெரும்பாலும் எரிமலை சாம்பலுடன் சேர்ந்த தொடர்புடையதாகவும் போரேட்டு படிவுகளில் சிறுபான்மையளவிலும் காணப்படுகிறது. அரிதாகவே செறிவூட்டப்பட்ட அல்லது இயல்பான படிகங்களில் சீயர்லசைட்டு காணப்படுகிறது. எனவே  போரானின் ஒரு தாதுக் கனிமமாக இது வளர்வதில்லை.
எண்ணெய் களிமண் பாறைகள் அல்லது களிமண் பாறைகள் (பச்சை ஆறு உருவாக்கம், அமெரிக்கா), போரானைக் கொண்டுள்ள ஆவியாகும் படிவுகள், (கலிபோர்னியா), அரிதாக நியூ மெக்சிகோவின் எரிமலைப் பாறைகளில் இது கிடைக்கிறது.   

பன்னாட்டு கனிமவியல் சங்கம் சீயர்லசைட்டு கனிமத்தை  Sle என்ற குறியீட்டால் கோல்மனைட்டு கனிமத்தை அடையாளப்படுத்துகிறது.

மேற்கோள்கள் 

Mindata, with localities
Webmineral
Searlesite

போரேட்டு கனிமங்கள்
ஒற்றைச்சரிவச்சுக் கனிமங்கள்
பைல்லோ சிலிக்கேட்டுகள்
போரோசிலிக்கேட்டுகள்
தைட்டனோகோல்டைட்டு

தைட்டனோகோல்டைட்டு (Titanoholtite) என்பது (Ti0.75[]0.25)Al6BSi3O18 என்ற வாய்ப்பாட்டால் விவரிக்கப்படும் ஒரு கனிமம் ஆகும். மிகவும் அரிய இக்கனிமம் மிகப்பெரிய துமார்ட்டியரைட்டு தொகுதியில் தைட்டானியம் மிகுந்த உறுப்பினர் மற்றும் ஒல்டைட்டு தொகுதியின் தைட்டானியம்  கனிமத்தையொத்த ஓல்டைட்டு என்றும் வகைப்படுத்தப்படுகிறது. இக்குழுவில் மிகச் சமீபத்தில் கண்டறியப்பட்ட மூன்று கனிமங்களில் இதுவும் ஒன்றாகும். நையோபோகோலைட்டும்  சுசிக்லேரையைட்டும் மற்ற இரு கனிமங்களாகும். போலந்து நாட்டின் சாப்கோவைசு சிலாசுகியில் உள்ள சுசிக்லேரை கிராமத்தில் இவை மூன்றும் கிடைத்தன  . குறிப்பாக தனித்த வகை தீப்பாறைகளில் இவை கிடைத்தன.
 
பன்னாட்டு கனிமவியம் சங்கம் தைட்டனோகோல்டைட்டு கனிமத்தை Thlt என்ற குறியீட்டால் அடையாளப்படுத்துகிறது.

ஓலைட்டு மற்றும் நையோபோகோல்டைட்டுடன் பெரும்பாலும் கலந்து காணப்படும். இவை தவிர சுசிகிளாரட்டுடன் கலந்துள்ள மற்ற பல எண்ணிக்கையிலான கனிமங்களுடன் தைட்டனோகோல்டைட்டு கனிமம் கலந்துள்ளது.

ஆன்டிமனியும் ஆர்சனிக்கும் முக்கியமான மாசுக்களாக அதிக அளவில் இதில் கலந்துள்ளன. அலுமினியம், இரும்பு, டாண்ட்டலம், தைட்டானியம், பாசுபரசு மற்றும் ஐதராக்சில் குழுக்கள் குறைந்த அளவில் கலந்துள்ளன.

மேற்கோள்கள் 

சிலிக்கேட்டு கனிமங்கள்
தைட்டானியம் கனிமங்கள்
அலுமினியம் கனிமங்கள்
போரேட்டு கனிமங்கள்
நேர்ச்சாய்சதுரக் கனிமங்கள்
போரோசிலிக்கேட்டுகள்
நையோபோகோல்டைட்டு

நையோபோகோல்டைட்டு (Nioboholtite) என்பது (Nb0.6[]0.4)Al6BSi3O18. என்ற வாய்ப்பாட்டால் விவரிக்கப்படும் ஒரு கனிமம் ஆகும். மிகவும் அரிய இக்கனிமம் மிகப்பெரிய துமார்ட்டியரைட்டு தொகுதியில் நையோபியம் மிகுந்த உறுப்பினர் மற்றும் ஒல்டைட்டு தொகுதியின் நையோபியம் கனிமத்தையொத்த ஓல்டைட்டு என்றும் வகைப்படுத்தப்படுகிறது. இக்குழுவில் மிகச் சமீபத்தில் கண்டறியப்பட்ட மூன்று கனிமங்களில் இதுவும் ஒன்றாகும். பன்னாட்டு கனிமவியம் சங்கம் நையோபோகோல்டைட்டு கனிமத்தை Nhlt என்ற குறியீட்டால் அடையாளப்படுத்துகிறது.

தைட்டனோகோல்டைட்டும் சுசிக்லேரையைட்டும் மற்ற இரு கனிமங்களாகும். போலந்து நாட்டின் சாப்கோவைசு சிலாசுகியில் உள்ள சுசிக்லேரை கிராமத்தில் இவை மூன்றும் கிடைத்தன  .. குறிப்பாக தனித்த வகை தீப்பாறைகளில் இவை கிடைத்தன. நையோபோகோலைட்டு மற்றும்  சிகியாவினாட்டோயைட்டு இரண்டும் அத்தியாவசிமானா நையோபியம் மற்றும் போரான் தனிமங்களைக் கொண்டுள்ளன. 
 
ஓலைட்டு மற்றும் சுகிளாரைட்டுடன் கலந்துள்ள மற்ற பல எண்ணிக்கையிலான கனிமங்களுடன் நையோபோகோல்டைட்டு கனிமம் கலந்துள்ளது. ஆண்டிமனியும் ஆர்சனிக்கும் முக்கியமான மாசுக்களாக அதிக அளவில் இதில் கலந்துள்ளன. அலுமினியம், இரும்பு, டாண்ட்டலம், தைட்டானியம், பாசுபரசு மற்றும் ஐதராக்சில் குழுக்கள் குறைந்த அளவில் கலந்துள்ளன.

மேற்கோள்கள் 

சிலிக்கேட்டு கனிமங்கள்
நையோபியம் கனிமங்கள்
அலுமினியம் கனிமங்கள்
போரேட்டு கனிமங்கள்
நேர்ச்சாய்சதுரக் கனிமங்கள்
போரோசிலிக்கேட்டுகள்
லெட்டோவிசைட்டு

லெட்டோவிசைட்டு (Letovicite)  என்பது ஓர் அமோனியம் சல்பேட்டு கனிமம் ஆகும். (NH4)3H(SO4)2  என்ற மூலக்கூற்று வாய்ப்பாட்டால் இக்கனிமம் விவரிக்கப்படுகிறது. ஐயுபிஏசி முறை லெட்டோவிசைட்டை டிரையமோனியம் சல்பேட்டு ஐதரசன் சல்பேட்டு என்று குறிப்பிடுகிறது. நிக்கல் சிடரன்சு வகைபாடு 07.ஏடி.20 என்று வகைப்படுத்துகிறது. பன்னாட்டு கனிமவியல் சங்கம் லெட்டோவிசைட்டு கனிமத்தை Letஎன்ற குறியீட்டால் அடையாளப்படுத்துகிறது.

கழிவு நிலக்கரி குவியல்கள் எரியும் போது வெள்ளை நிறத்தில் ஒற்றை சரிவச்சுடன் இரண்டாம் நிலை கனிமமாகவும். வெந்நீரூற்றுகளில் படிவுகளாகவும் இக்கனிமம் அரிதாக தோன்றுகிறது. 1932 ஆம் ஆண்டு மொராவியாவின் லெட்டோவைசு மண்டலத்தில் முதன் முதலாக கண்டறியப்பட்டது.

மேற்கோள்கள் 

Letovicite 
Letovicite Mineral Data 
Letovicite  
Letovicite

நூற்பட்டியல்
Palache, P.; Berman H.; Frondel, C. (1960). "Dana's System of Mineralogy, Volume II: Halides, Nitrates, Borates, Carbonates, Sulfates, Phosphates, Arsenates, Tungstates, Molybdates, Etc. (Seventh Edition)" John Wiley and Sons, Inc., New York, pp. 397.

சல்பேட்டுக் கனிமங்கள்
அமோனியம் கனிமங்கள்
ஒற்றைச்சரிவச்சுக் கனிமங்கள்
உது

உது அல்லது சமாஸ் (Utu) அக்காதிய மரபு சுமேரிய மொழியில் உத் என்பதற்கு சூரியக் கடவுள் எனும் பொருள்படும். 

சுமேரியர்கள் வழிபட்ட உது எனும் சூரியக் கடவுளை,  மெசொப்பொத்தேமியாவில் கிழக்கு செமிடிக் மொழிகள் பேசிய மக்கள் சமாஷ் எனும் பெயரில் வழிபட்டனர். உது அல்லது சமாஸ் எனும் சூரியக் கடவுள் நீதி, வாய்மை, சத்தியம், அறநெறி ஆகிய பண்புகளுடன் கூடியவர். இச்சூரியக் கடவுளின் முக்கியக் கோயில்கள் சிப்பர் மற்றும் லார்சா நகரங்களில் கண்டெடுக்கப்பட்டுள்ளது. சொர்க்கங்கள் வழியாக இரதத்தில் செல்லும் சூரியக் கடவுள் உது, அன்றைய நாளில் நடைபெறும்  நிகழ்வுகளை காண்கிறார்.

தெய்வீக நீதியை நிலைநாட்டும் சூரியக் கடவுள் உது, துயரத்தில் உழழும் மக்களுக்கு  உதவுகிறார். சுமேரிய தொன்மவியலின் படி, பிசாசுகள் துமுசித்தை பாதள லோகத்திற்க் இழுத்துச் செல்கையில், துமுசித்தை காத்து இரட்சித்தார்.
சுமேரியர்களின் கில்கமெஷ் காப்பியத்தில், சூரியக் கடவுள் உது, பிசாசு  அம்பாபாவிடமிருந்து, கில்கமெஷை காத்தார் எனக் கூறப்பட்டுள்ளது.

குடும்பம்

சொர்கத்தின் ராணியான இன்னன்னாவின்  இரட்டைக் குழந்தைகளில் உது எனும் சூரியக் கடவுளும் ஒருவர்.

சுமேரியச் சாத்திரங்களின் படி, இன்னன்னா மற்றும் உது மிகவும் நெருக்கமானவர்களாக காட்டியுள்ளது.   உது, சந்திரக் கடவுளான சின்  மற்றும் என்கியின மகன் என அறியப்படுகிறது. சில நேரங்களில் என்லில் அல்லது அநுவின் மகனாகக் கருதப்படுகிறார். இவரது மனைவியின் பெயர் செரிதா  ஆகும். ஆனால் அக்காதிய மொழியில் அயா எனக் குறித்துள்ளது.

இவர்களுக்கு பிறந்த இரட்டைக குழந்தைகளில்  கிட்டு  மற்றும்  மிசாரு  ஆவார். முதல் பாபிலோனியப் பேரரசின் காலத்தில் (கிமு1830 –- 1531),  சூரியக் கடவுளான உதுவிற்கு சிப்பர் மற்றும் உரூக்  நகரங்களில் கோயில் கட்டி வழிபட்டனர். பின்னர் அசூர் நகரத்திலும் வழிபட்டனர்.

இதனையும் காண்க
 சுமேரிய கடவுள்கள்
 சூரிய தேவன் (இந்து சமயம்)
 சுமேரிய நாகரிகம்
 முதல் பாபிலோனியப் பேரரசு

மேற்கோள்கள்

ஆதார நூற்பட்டி

வெளி இணைப்புகள்

Ancient Mesopotamian Gods and Goddesses: Utu/Šamaš (god)

நடுவண் கிழக்குத் தெய்வங்கள்
கவிதா (நடிகை)

கவிதா என்பவர் இந்திய திரைப்பட நடிகையாவார். இவர் தென்னிந்திய திரைப்படங்களளான தெலுங்கு மொழி, தமிழ், கன்னடம் மற்றும் மலையாளம் ஆகிய மொழிகளில் நடித்துள்ளார். தெலுங்குத் திரைப்படங்களில் துணை கதாபாத்திரத்தில் நடித்துள்ளார்.

தமிழில் 11 வயதில் ஓ மஞ்சு என்ற திரைப்படத்தில் முதன் முதலாக நடித்துள்ளார். சிறீ சிறீ மூவா திரைப்படத்தில் தெலுங்கு மொழியில் நடித்துள்ளார்.

திரைப்படங்கள்

தமிழ்
 ஓ மஞ்சு (1976) ... 
 ரவுடி ராக்கம்மா (1977)
 ஆளுக்கொசை ஆசை (1977)
 சந்தோச சாரல் (1977)
 ஆட்டுக்கார அலமேலு (திரைப்படம்) ... 
 காற்றினிலே வரும் கீதம் (1978) ...
 அந்தமான் காதலி (1978)
 ஜெனரல் சக்ரவர்த்தி (1978) ... 
 நீயா (1979)
 எல்லாம் இன்பமயம் (1981 திரைப்படம்) (1981)
 சேவகன் (1992)
 நட்சத்திர நாயகன் (1992) ... 
 நாடோடித் தென்றல் (திரைப்படம்) (1992)
 அமராவதி (திரைப்படம்) (1993)
 கட்டபொம்மன் (1993) ... சரோஜா
 உழைப்பாளி (திரைப்படம்) (1993)
 அரண்மனைக்காவலன் (திரைப்படம்) (1994)
 சாது (திரைப்படம்) (1994) 
 ராஜகுமாரன் (திரைப்படம்) (1994)
 சிந்துநதிப் பூ (1994) ...
 வனஜா கிரிஜா (1994)
 தாமரை (திரைப்படம்) (1994)
 சத்தியவான் (திரைப்படம்) (1994)
 மனசு ரெண்டும் புதுசு (1994)
 மண்ணுக்கு மரியாதை (1995) ...
 இரட்டை ரோஜா (திரைப்படம்) (1996)
 மேட்டுக்குடி (திரைப்படம்) (1996)
 அவதார புருஷன் (திரைப்படம்) (1996)
 ராசி (திரைப்படம்) (1997) ...
 ரட்சகன் (1997)
 நாம் இருவர் நமக்கு இருவர் (1998)
 அவள் வருவாளா (1998) ... Roobini
 பூவெல்லாம் கேட்டுப்பார் (1999)
 கூடி வாழ்ந்தால் கோடி நன்மை
 உனக்காக மட்டும் (2000)

தொலைக்காட்சி தொடர்கள்
 கங்கா ருத்ரா (2017-2018, சன் தொலைக்காட்சி) - தமிழ்
 நந்தினி செல்வராணி (2018, சன் தொலைக்காட்சி) - தமிழ்
 என்றென்றும் புன்னகை'' ஆண்டாள் (2020 ஜீ தமிழ்) - தமிழ்

ஆதாரங்கள்

வெளி இணைப்புகள்

வாழும் நபர்கள்
தெலுங்கு நடிகைகள்
1965 பிறப்புகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தினா (இசையமைப்பாளர்)

தினா (; என்பவர் ஒரு இந்திய திரைப்பட இசையமைப்பாளர் ஆவார். இவர் 1966 ஜனவரி 15 இல் பிறந்தார்.

ஜி. கே. வெங்கடேசு, இளையராஜா போன்றவர்களிடம் பணியாற்றினார்.

சித்தி, அண்ணாமலை, நினைவுகள், பயணம், நம்பிக்கை, செல்லமே, மெட்டி ஒலி போன்ற தொலைக்காட்சித் தொடர்களுக்கு இசை அமைத்துள்ளார்.‌
 
ராதிகா சரத்குமார் நடித்து தயாரித்த சித்தி தொடர் தினாவுக்கு பெரிய புகழ் கிடைத்தது.

2001 இல் மிடில் கிளாஸ் மாதவன் திரைப்படத்திற்கு இசையமைத்தார். பின்பு தெலுங்கு, கன்னடத் திரைப்படங்களில் இசையமைத்துள்ளார்.

ஆதாரங்கள் 

கோவை மக்கள்
தமிழ்த் திரைப்பட இசையமைப்பாளர்கள்
தமிழ்த் திரைப்படப் பின்னணிப் பாடகர்கள்
வாழும் நபர்கள்
1966 பிறப்புகள்
சித்தி (தொலைக்காட்சி தொடர்)

சித்தி என்பது  சன் தொலைக்காட்சியில் திசம்பர் 20, 1999 ஆம் ஆண்டு முதல் நவம்பர் 2, 2001 ஆம் ஆண்டு வரை திங்கள் முதல் வெள்ளி வரை இரவு 9:30 மணிக்கு ஒளிபரப்பான தொலைக்காட்சி நாடகத் தொடர் ஆகும்.

இந்த தொடரை ராடான் மீடியாவொர்க்ஸ் சார்பில் நடிகை ராதிகா சரத்குமார் தயாரிக்க, சி. ஜெ. பாஸ்கர் இயக்கத்தில் ராதிகா சரத்குமார், சிவகுமார், யுவராணி, சுபலேகா சுதாகர், நீனா, தீபா வெங்கட், அஞ்சு, லதா, பூவிலங்கு மோகன், அஜய் ரத்னம், ரியாஸ் கான், விஜய் ஆதிராஜ் போன்ற பலர் நடித்துள்ளனர். தமிழ் தொலைக்காட்சி வரலாற்றில் மறக்க முடியாத முக்கியமான தொடராகவும் மற்றும் மக்களால் அதிகளவு பார்க்கப்பட்ட தொடரில் இதுவும் ஒன்றாகும் இந்த தொடரின் வெற்றியை தொடர்ந்து 20 வருடங்களுக்கு பிறகு சித்தி–2 என்ற பெயரில் மீண்டும் புதிய கதைக்களத்துடன் நடிகை ராதிகா சரத்குமார் நடித்துள்ளார்.

நடிகர்கள்

முதன்மை கதாபாத்திரங்கள்
 ராதிகா சரத்குமார் - சாரதா ராமச்சந்திரன்/சக்தி
 சிவகுமார் - ராமச்சந்திரன்
 யுவராணி - பிரபாவதி கிருஷ்ணன் 
 சுபலேகா சுதாகர் - கிருஷ்ணன் / கண்ணன்
 தீபா வெங்கட் - விஜி
 நீனா - காவேரி மாதவன் 
 ஹேமலதா - காவேரி

துணை கதாபாத்திரங்கள்

 விஜய் ஆதிராஜ் - பிரசாத்  
 சசிகுமார் சுப்ரமணி - சீனிவாசன் 'சீனு' 
 ஷில்பா மேரி தெரசா - பிருந்தா 
 தேவ் ஆனந்த் சர்மா  - ஸ்ரீவத்சா 
 தாரிகா - சுவேதா 
 கற்பகம் - சக்தி 
 அஞ்சு - வைதேகி/சீதா
 டெல்லி குமார் - மகாலிங்கம் 
 அஜய் ரத்னம் - யோகி 
 வாசு விக்ரம் - வேலுமணி
 வாசுகி - சுந்தரி
 வத்சலா ராஜகோபால் - அம்புஜம் மாமி 
 ஜூனியர் பாலையா - ஜேம்ஸ்
 விஜி கண்ணன் - ஜெனிபர்
 புவனா - கீதா
 ரோஹித் - சூர்யா
 சாருகேஷ் - சிவா
 சாருஹாசன் - ராமு 
 ரியாஸ் கான் - ராஜு 
 நந்தகுமார் - 
 குயிலி - கௌதமி
 கே.எஸ்.ஜெயலட்சுமி - 
 பூவிலங்கு மோகன் - மருதப்பன் 
 வினோதினி - சாருலதா "சாரு" 
 விஜய் சாரதி - கண்ணன் 
 சுரேஷ்வர் - மாதவன் 
 பசி சத்யா - 
 விஷ்வா - நாகு 
 வி. கே. ராமசாமி - ராமசாமி 
 கவி - மல்லிகா 
 குமரேசன் - சுப்பையா 
 சீதா அனில் - காமினி 
 சாந்தி வில்லியம்ஸ் - பத்மாவதி 
 ரவிக்குமார் - ஈஸ்வரபாண்டியன் 
 லதா - ராஜேஸ்வரி 
 சங்கீதாவாக புவனேஸ்வரி 
 வின்சென்ட் ராய் - விஸ்வநாதன் எம்எல்ஏ 
 டேனியல் பாலாஜி - டேனியல் 
 ஆகாஷ் - ஸ்ரீதர் 
 பம்பாய் ஞானம் - 
 புவனேசுவரி
 ஆர். என். கிருஷ்ண பிரசாத்
 மோகன் ராமன்

ஒலிப்பதிவு

தலைப்பு பாடல்
இந்த தொடருக்கு தலைப்பு பாடலுக்கு பிரபல பாடலாசிரியர் வைரமுத்து என்பவர் பாடல் எழுத, பாடகி நித்யஸ்ரீ மகாதேவன் மற்றும் எஸ். பி. பாலசுப்பிரமணியம் ஆகியோர் இப் பாடலை பாடியுள்ளார். இசையைப்பாளர்தினா என்பவர் இசை அமைத்துள்ளார்.

ஒலிப்பதிவு

மறு ஆக்கம்
இந்த தொடர் மலையாளம், ஹிந்தி மற்றும் கன்னடம் மொழிகளில்  மறு ஆக்கம் செய்யப்பட்டு ஒளிபரப்பானது.

மொழி மாற்றம்
இந்த தொடர் சிங்களம் மற்றும் தெலுங்கு மொழிகளில் மொழி மாற்றம் செய்யப்பட்டு இந்தியா மற்றும் இலங்கை நாடுகளில் ஒளிபரப்பானது.

சர்வதேச ஒளிபரப்பு

மேற்கோள்கள்

வெளி இணைப்புகள்
 

சன் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் குடும்பத் தொலைக்காட்சி தொடர்கள்
தமிழ் பணி சார்ந்த தொலைக்காட்சி தொடர்கள்
தமிழ் பழிவாங்குதல் குறித்தான தொலைக்காட்சி தொடர்கள்
1990ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
1999 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2001 இல் நிறைவடைந்த தமிழ்த் தொலைக்காட்சி நிகழ்ச்சிகள்
மறு ஆக்கம் செய்யப்பட்ட தமிழ்த் தொலைக்காட்சி தொடர்கள்
தொலைக்காட்சி பருவங்கள்
செல்லமே (தொலைக்காட்சி தொடர்)

செல்லமே என்பது சன் தொலைக்காட்சியில் 14 செப்டம்பர் 2009 முதல் 18 சனவரி 2013 ஆம் ஆண்டு வரை திங்கள் முதல் வெள்ளி வரை இரவு 9:30 மணிக்கு ஒளிபரப்பான தொலைக்காட்சி நாடகத் தொடர் ஆகும்.

இந்த தொடரை ராடான் மீடியாவொர்க்ஸ் என்ற நிறுவனம் தயாரிக்க, ராதிகா சரத்குமார், ராதாரவி, சாக்சி சிவா, டெல்லி கணேஷ், விஜயலட்சுமி, தேவிபிரியா, அபிசேகம் சங்கர் போன்ற பலர் நடித்துள்ளார்கள். இந்த தொடர் 2010  மற்றும் 2011 ஆம் ஆண்டு சன் குடும்பம் விருதுளில் பல பிரிவுகளின் கீழ் பரிந்துரை செய்யப்பட்டு சிறந்த இயக்குநர், சிறந்த சகோதரர் போன்ற விருதுகளை வென்றுள்ளது என்பது குறிப்பிடத்தக்கது. இந்த தொடர் 18 சனவரி 2013 ஆம் ஆண்டு 845 அத்தியாயங்களுடன் நிறைவு பெற்றது. இந்த தொடர் ஒளிபரப்பான நேரத்தில் வாணி ராணி (2013-2018) என்ற தொடர் ஒளிபரப்பானது.

கதை சுருக்கம்
இந்த தொடரின் கதை கூட்டுக் குடும்பத்தின் முக்கியதுவவும் அதை சுற்றி வாரும் பல பிரச்சனைகளையும் விளக்குகின்றது.

நடிகர்கள்

முதன்மைக் கதாபாத்திரம்
 ராதிகா சரத்குமார் - செல்லம்மா வடைமாலை
 ராதாரவி - கடற்கரையன்
 சாக்சி சிவா - வடைமாலை
 விஜயலட்சுமி - காயத்ரி
 மாளவிகா அவினாஷ் - முத்தழகி கடற்கரையன்
 தேவிபிரியா - சினேகா
 டெல்லி கணேஷ் - தவசி

செல்லமா மற்றும் வடைமாலை குடும்பத்தினர்
 ரவிக்குமார் - ஆவுடையப்பன் 
 விச்சு விஸ்வநாத் - சோலைமலை 
 சினேகா நம்பியார் - வள்ளியம்மை 
 சுபாஷினி - தலையாம்மா 
 லதா ராவ் - பள்ளியறை 
 சோனியா - கலைவாணி 
 நீலிமா ராணி - அமுதா
 வாசு விக்ரம் - கருப்பு 
 அஸ்வின் குமார் → சர்வன் - மணியரசன் 
 மகாலட்சுமி -

அன்பு குமார் குடும்பத்தினர்
 அபிசேகம் சங்கர் - அன்பு குமார்
 கன்யா பாரதி - மதுமிதா 
 வெங்கட் - சுரேஷ் 
 காவ்யதர்ஷினி - அஞ்சலி

துணைக் கதாபாத்திரம்
 விஜய் அதிராஜ் - அவினாஷ்  
 ராஜகாந்த் - வாசு 
 ஷில்பா - சிவரஞ்சனி  
 சங்கீதா பாலன் - காமினி  
 கீர்த்திகா -  கோமதி  
 ஸ்ரீலேகா - விசாகம்  
 தேவ் ஆனந் - சதிஷ்  
 சமத்தா - ரத்னா  
 பசி சத்யா - மாயா

மொழிமாற்றம்
 இந்த தொடர் தெலுங்கு மொழியில் 'சிட்டம்மா' என்ற பெயரில் மொழி மாற்றம் செய்யப்பட்டு ஜெமினி தொலைக்காட்சியில் ஒளிபரப்பானது.

விருதுகள் மற்றும் பரிந்துரைகள்

சர்வதேச ஒளிபரப்பு
 இந்த தொடரை சன் தொலைக்காட்சி மற்றும் சன் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளிலும் ஒளிபரப்பானது.
 இந்த தொடரின் பகுதிகள் ராடன் மீடியா என்ற யூடியூப் அலைவரிசை மூலம் எப்பொழுது பார்க்க முடியும்.
 இலங்கையில் உள்ள தமிழ் தொலைக்காட்சி சேவையான சக்தி தொலைக்காட்சியில் இந்த தொடர் திங்கள் முதல் வெள்ளி வரை இரவு 8:30  மணிக்கு சிங்களம் உபதலைப்புடன் ஒளிபரப்பானது .
 ஐக்கிய இராச்சியத்தில் உள்ள தீபம் தொலைக்காட்சியில் திங்கள் முதல் வெள்ளி வரை இரவு 8:30 மணிக்கு ஒளிபரப்பானது.

மேற்கோள்கள்

வெளி இணைப்புகள்
 

சன் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் குடும்பத் தொலைக்காட்சி தொடர்கள்
2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2009 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
2013 இல் நிறைவடைந்த தமிழ்த் தொலைக்காட்சி நிகழ்ச்சிகள்
ஜி. கே. வெங்கடேசு

குருசாலா கிருஷ்ணதாஸ் வெங்கடேஷ் (ஜி.கே.வி) (G. K. Venkatesh, 21 செப்டம்பர் 1927 –  13 நவம்பர் 1993) என்பவர் கன்னட திரையுலகில் இசை அமைப்பாளராக பணியாற்றியுள்ளார். இவர் 1960 களில், 1970 களில் மற்றும் 1980 களில் புகழ்பெற்ற இசைகளை அமைத்துள்ளார். தென்னிந்திய மொழிகளான தமிழ், மலையாளம், தெலுங்குத் திரைப்படங்களில் பணியாற்றினார்.

இவரிடம் இளையராஜா உதவியாளராக பணியாற்றினார். 200 திரைப்படங்களுக்கும் மேற்பட்ட திரைப்படங்களுக்கு இருவரும் இணைந்திருந்த போது  ஜிகேவி  இசையமைத்துள்ளார்.

இசையமைத்த தமிழ்த் திரைப்படங்கள் 
 நானும் மனிதன் தான்
 தாயின் கருணை
 தென்னங்கீற்று
 யாருக்கும் வெட்கமில்லை
 நெஞ்சில் ஒரு முள்
 பெண்ணின் வாழ்க்கை
 சின்னஞ்சிறு கிளியே
 கண்ணில் தெரியும் கதைகள்
 மல்லிகை மோகினி
 தைரியலட்சுமி
 முருகன் காட்டிய வழி
 பொண்ணுக்கு தங்க மனசு
 இரத்த பேய்
 சபதம்
 மகளே உன் சமத்து
 பாவ மன்னிப்பு
 படித்தால் மட்டும் போதுமா
 தெய்வத் திருமணங்கள்

இவற்றையும் காண்க
கன்னடத் திரையுலகம்

ஆதாரங்கள்

 Masreo G.K.Venkatesh

வெளி இணைப்புகள்
 http://www.tfmpage.com/my/md/gkvsara.html 

1927 பிறப்புகள்
1993 இறப்புகள்
கன்னடத் திரைப்பட இசையமைப்பாளர்கள்
தமிழ்த் திரைப்பட இசையமைப்பாளர்கள்
தெலுங்குத் திரைப்பட இசையமைப்பாளர்கள்
தமிழ்த் திரைப்படப் பின்னணிப் பாடகர்கள்
மனதிலே ஒரு பாட்டு

மனதிலே ஒரு பாட்டு (English : A song in heart) என்பது 1995 தமிழ் காதல் திரைப்படம் ஆகும். ஞானமொழி இதனை இயக்கியுள்ளார். விக்னேஷ், சாரதா ப்ரீத்தா, சுக்ரன் ஆகியோர் முக்கிய கதாபாத்திரங்களில் நடித்திருக்கின்றனர். ரகுவரன், வினு சக்ரவர்த்தி, வெண்ணிற ஆடை மூர்த்தி, சின்னி ஜெயந்த், சங்கீதா போன்றோர் நடித்துள்ளனர். 3 மார்ச் 1995 இல் வெளிவந்தது. இத்திரைப்படத்திற்கு இளையகங்கை இசையமைத்துள்ளார்.

நடிகர்கள் 
விக்னேஷ், சாரதா ப்ரீத்தா, சுக்ரன், ரகுவரன், வினு சக்ரவர்த்தி,  வெண்ணிறாடை மூர்த்தி, சின்னி ஜெயந்த், சங்கீதா, என்னத்த கன்னையா, ஆஷா, சுஜாதா, மயில்சாமி, குமரேசன், ராஜேஷ், விஸ்வநாத் , விஜய், ஜெமினி ஸ்ரீதர், ஈரோடு சுரேஷ், பழனி, பீட்டர் ஹெய்ன்

கதைச்சுருக்கம் 
கல்லூரியில் பயிலும் மாணவன் ஆனந்த் (விக்னேஷ்), தன் நண்பன் அக்பருடன் விடுதி ஒன்றில் வசித்து வருகிறான். ஆனந்திற்கு குடும்பம் இல்லாத காரணத்தினால், தன் படிப்பு செலவிற்கு பகுதி நேர வேலை செய்கிறான் ஆனந்த். கல்லூரியில், ஜோதி மற்றும் சுக்ரனை சந்திக்க நேரிடுகிறது. பணக்காரக் குடும்பத்தை சேர்ந்த ஜோதி, தன் தாய் (சங்கீதா) மற்றும் அசோக் மாமாவுடன் வாழ்ந்து வருகிறாள். பகலில் பெண்களை கேலி செய்தும், இரவில் மது குடித்தும் நாட்களை கழிக்கிறான் சுக்ரன். ஜோதியும் ஆனந்தும் விரும்பினாலும் காதலை வெளிப்படுத்தவில்லை. சுக்ரனும் ஜோதியை விரும்பினான். ஆனந்தின் படிப்பு செலவிற்கு உதவிய ஜோதியை கண்டு கோபம் கொண்டு ஆனந்துடன் சண்டை இடுகிறான் சுக்ரன். சண்டையை தடுத்தி நிறுத்தி, ஆனந்திடம் ஜோதி காதலை வெளிப்படுத்த, அதை தங்க முடியாமல் ஜோதி வீட்டில் அந்த காதல் விஷயத்தை சொல்லிவிடுகிறேன் சுக்ரன். ஜோதியின் வீட்டில் அந்த காதலை ஏற்கவில்லை. படிப்பை நிறுத்தி வீட்டில் அடைத்து, ஆனந்தை மறக்க சொல்கிறாள் ஜோதியின் தாய். இந்நிலையில், மாமா அசோக் ஜோதியை திருமணம் செய்ய முடிவு செய்கிறார். இறுதியில், ஜோதியை யார் திருமணம் செய்தார் எனபதே மீதிக் கதையாகும்.

ஒலிப்பதிவு 
இப்படத்தின் இசை அமைப்பாளர் இளையகங்கை ஆவார். கலைவாணன் கண்ணதாசன், செம்பையா, மணிமுடி, ஞானமொழி ஆகியோர் பாடல் ஆசிரியர்கள் ஆவர். 5 பாடல்களை கொண்ட தொகுப்பு 1995 ஆம் ஆண்டு வெளியானது.

மேற்கோள்கள் 

1995 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
ரகுவரன் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
உசிங்கைட்டு

உசிங்கைட்டு (Ussingite) என்பது Na2AlSi3O8(OH)  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும் . சிலிக்கேட்டு கனிமம் என்று இது வகைப்படுத்தப்படுகிறது.
டென்மார்க் நாட்டைச் சேர்ந்த பேராசிரியர் நீல்சு விக்கோ உசிங்கு (1864-1911) கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது.  

பன்னாட்டு கனிமவியல் சங்கம் உசிங்கைட்டு கனிமத்தை Usgஎன்ற குறியீட்டால் அடையாளப்படுத்துகிறது.

மேற்கோள்கள் 

பைல்லோ சிலிக்கேட்டுகள்
முச்சரிவச்சுக் கனிமங்கள்
சிலிக்கேட்டு கனிமங்கள்
சாரதா பிரீதா

சாரதா பிரீதா என்பவர் ஒரு இந்திய திரைப்பட நடிகை ஆவார். தமிழ், மலையாளத் திரைப்படங்களில் நடித்துள்ளார்.
 இவர் குழந்தை நட்சத்திரமாக அறிமுகமானார். பிறகு முக்கிய கதாப்பாத்திரங்களில் நடிப்பவராக இருந்தார்.

திரைப்படங்கள்

ஆதாரங்கள்

வெளி இணைப்புகள்

மலையாளத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
20 ஆம் நூற்றாண்டின் இந்திய நடிகைகள்
பெண்டகோனைட்டு

.

பெண்டகோனைட்டு (Pentagonite) என்பது Ca(VO)Si4O10•4(H2O) என்ற மூலக்கூற்று வாய்ப்பாடு கொண்ட ஓர் அரிய சிலிக்கேட்டு வகை கனிமமாகும். வழக்கத்திற்கு மாறான இரட்டைப் படிக ஐந்து மடிப்பு சமச்சீர் தோற்றத்தில் இருப்பதால் இதற்கு பெண்டகோனைட்டு என்ற பெயர் சூட்டப்பட்டது. கேவன்சைட்டு கனிமத்தினுடைய மறு உருவமாக இது கருதப்படுகிறது . பன்னாட்டு கனிமவியல் சங்கம் பெண்டகோனைட்டு கனிமத்தை Ptg என்ற குறியீட்டால் அடையாளப்படுத்துகிறது. 

1973 ஆம் ஆண்டு முதன் முதலில் பெண்டகோனைட்டு அமெரிக்காவின் ஓரிகன் மாநிலம், மால்கியுவர் மாகாணத்திலுள்ள ஓவிகி மாநில ஏரிப் பூங்காவில் கண்டறியப்பட்டது . இந்தியாவின் பூனா மாவட்டத்திலும் கூட கிடைப்பதாக கூறப்படுகிறது. கேவன்சைட்டு, இயுலான்டைட்டு, சிடில்பைட்டு, அனால்சைம், அப்போபைலைட்டு, கால்சைட்டு போன்ற கனிமங்களுடன் சேர்ந்து பசால்ட்டு போன்ற சில பாறை வகைகளின் பள்ள நிரப்பியாக இயற்கையில் இது கிடைக்கிறது .

மேற்கோள்கள் 

வனேடியம் கனிமங்கள்
சிலிக்கேட்டு கனிமங்கள்
பைல்லோ சிலிக்கேட்டுகள்
நேர்ச்சாய்சதுரக் கனிமங்கள்
நீல்சு விக்கோ உசிங்கு

நீல்சு விக்கோ உசிங்கு (Niels Viggo Ussing) என்பவர் உசிங்கைட்டு என்ற கனிமத்தைக் கண்டறிந்த பேராசிரியர் ஆவார். இவருடைய காலம் 14 சூன் 1864 முதல் 23 சூலை 1911 வரையாகும். டென்மார்க் நாட்டின் கோபனேகன் பல்கலைக் கழகத்தில் கனிமவியல் பேராசிரியராக இவர் பணியாற்றினார்.

மேற்கோள்கள்  
 Ussingite: Ussingite mineral information and data.
 Polytech Photos - Scientific photodatabase

புற இணைப்புகள் 
 Beskrivelse til geologisk kort over Danmark, (i maalestok 1) By Niels Viggo Ussing, Victor Christian Madsen
 Niels Viggo Ussing - Pedigree Chart

1864 பிறப்புகள்
1911 இறப்புகள்
டச்சு வேதியியலாளர்கள்
செல்லக்கண்ணு

செல்லக்கண்ணு (sellakkannu) 1995 ஆம் ஆண்டு விக்னேஷ் மற்றும் யுவராணி நடிப்பில், தேவாவின் இசையில், என். ரத்னம் இயக்கத்தில் வெளியான தமிழ் காதல் திரைப்படம்.

கதைச்சுருக்கம் 

உறவினர்களான செல்லக்கண்ணு (விக்னேஷ்) மற்றும் சந்திரா (யுவராணி) இருவரும் சிறுவயது முதல் ஒருவரையொருவர் விரும்புகின்றனர். வெளியூரில் படித்துவிட்டு ஊருக்குத் திரும்பிவரும் சந்திராவும் செல்லக்கண்ணுவும் காதலிப்பது அவர்களது பெற்றோர்களுக்குத் தெரியவருகிறது.  செல்லக்கண்ணுவின் தந்தை தண்டபாணியும் (ராதாரவி) சந்திராவின் தந்தை தங்கவேலுவும் (லிவிங்ஸ்டன்) அவர்களுக்குத் திருமணம் செய்ய முடிவுசெய்கின்றனர்.

அதே ஊரைச் சேர்ந்த கைலாசத்தின் (விஜய் கிருஷ்ணா) மகன் ராஜவேல் (பிருத்விராஜ்) செய்த தவறுக்காக கிராமத் தலைவரான தண்டபாணி அவனைத் தண்டிக்கிறார். இதற்கு பழிவாங்க எண்ணும் கைலாசம் மற்றும் ராஜவேல் இருவரும் தண்டபாணிக்கும் தங்கவேலுவிற்கும் பகையை உருவாக்கத் திட்டமிடுகின்றனர். அவர்கள் திட்டப்படி தங்கவேலுவை ஒரு பிரச்சனையில் சிக்கவைக்கின்றனர். தான் நிரபராதி என்று தங்கவேலு சொல்வதை நம்பாமல் தங்கவேலுவிற்கு பஞ்சாயத்தில் தண்டனை வழங்குகிறார் தண்டபாணி. இதனால் இருவருக்கும் பிரச்சனை ஏற்பட்டு திருமணம் நிறுத்தப்படுகிறது.

இதையடுத்து நடைபெறும் உள்ளாட்சித் தேர்தலில் அந்த ஊரின் ஊராட்சித் தலைவர் பதவிக்கு தண்டபாணியை எதிர்த்துப் போட்டியிடும் தங்கவேல் தோற்றுவிடுகிறார். இதனால் அவர்களுக்கிடையிலான பிரிவு இன்னும் அதிகரிக்கிறது. மேலும் கோபமடையும் தங்கவேல் தன் மகள் சந்திராவை ராஜவேலுவிற்குத் திருமணம் செய்ய முடிவுசெய்கிறார்.  இறுதியில் ராஜவேலுவின் மோசமான நடவடிக்கைகளைப் பற்றி தங்கவேலுவிற்குத் தெரியவருகிறது. இதை அறிந்து மனம் மாறும் தங்கவேலு, தண்டபாணியின் உதவியுடன் அந்த திருமணத்தை நிறுத்துகிறார். அதன் பின் செல்லக்கண்ணுவிற்கும் சந்திராவிற்கும் திருமணம் நடந்ததா என்பது முடிவு.

நடிகர்கள் 

 விக்னேஷ் - செல்லக்கண்ணு 
 யுவராணி - சந்திரா 
 ராதாரவி - தண்டபாணி 
 லிவிங்ஸ்டன் - தங்கவேல் 
 ஆர். சுந்தர்ராஜன் - நாகராஜன் 
 மனோரமா
 வடிவேலு
 விஜய் கிருஷ்ணராஜ் - கைலாசம் 
 பிருத்விராஜ்
 மீசை முருகேசன் 
 கவிதா - கமலாம்பாள் 
 வையாபுரி - முடி திருத்துபவர் 
 சங்கர் - சிறுவயது செல்லக்கண்ணு 
 மோனிகா - சிறுவயது சந்திரா

இசை 

படத்தின் இசையமைப்பாளர் தேவா. பாடலாசிரியர் புலமைப்பித்தன்.

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1995 தமிழ்த் திரைப்படங்கள்
மனோரமா நடித்த திரைப்படங்கள்
லிவிங்ஸ்டன் நடித்த திரைப்படங்கள்
ராதாரவி நடித்த திரைப்படங்கள்
கெகெலைட்டு

கெகெலைட்டு (Kegelite) என்பது Pb8Al4Si8O20(SO4)2(CO3)4(OH)8. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அணைவு சிலிக்கேட்டு கனிமமாக இது வகைப்படுத்தப்படுகிறது.   
 
நமீபியா நாட்டிலுள்ள திசுமெப் சுரங்கத்தில் 1975 ஆம் ஆண்டு முதன்முதலில் இக்கனிமம் கண்டறியப்பட்டது. திசுமெப் சுரங்கத்தின் இயக்குனராக இருந்த  பிரெடரிக் வில்லெம் கெகெல் கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது. ஆக்சிசனேற்றம் பெற்ற பல்லுலோகப் படிவுகள் கொண்ட திசுமெப் சுரங்கத்தில் குவார்ட்சு, கலீனா, மிமெடைட்டு, ஏமடைட்டு, லெட்டில்லைட்டு, ஆங்கிலசைட்டு, பிளெய்செரைட்டு, மெலனோடிகைட்டு, அலாமோசைட்டு  போன்ற கனிமங்களுடன் சேர்ந்து இக்கனிமம் காணப்படுகிறது. தாசுமேனியாவின் சீகான் மாவட்டத்திலும், நார்வே நாட்டின் துனே நகராட்சியிலும் கெகிலைட்டு கிடைப்பதாகக் கூறப்படுகிறது. 

பன்னாட்டு கனிமவியல் சங்கம் கெகெலைட்டு கனிமத்தை Keg என்ற குறியீட்டால் அடையாளப்படுத்துகிறது.

மேற்கோள்கள் 

பைல்லோ சிலிக்கேட்டுகள்
சல்பேட்டுக் கனிமங்கள்
கார்பனேட்டு கனிமங்கள்
ஈயக் கனிமங்கள்
ஒற்றைச்சரிவச்சுக் கனிமங்கள்
சிலிக்கேட்டு கனிமங்கள்
மனசுக்குள் மத்தாப்பூ

மனசுக்குள் மத்தாப்பூ (Manasukkul Mathappu) 1988 இல் தக்காளி சி. சீனிவாசனின் தயாரிப்பில் ராபர்ட் மற்றும் ராஜசேகர் ஆகியோர் இணைந்து இயக்கி வெளிவந்த தமிழ்த் திரைப்படமாகும். இதில் பிரபு, சரண்யா பொன்வண்ணன் மற்றும் சரத் பாபு ஆகியோர் நடித்திருந்தனர். 1986 இல் வெளிவந்த தலாவட்டம் என்ற மலையாளத் திரைப்படத்தின் மறு ஆக்கமாகும். இதுவும் "ஒன் புலோ ஓவர் த குகூஸ் நெஸ்ட்" என்ற ஆங்கில புதினத்தைத் தழுவியது.

கதை
தனது காதலி அனிதா (லிஸ்சி) ஒரு மின்சார விபத்து காரணமாக இறந்த பிறகு சேகருக்கு (பிரபு) மனநிலை பாதிக்கப்படுகிறது. சேகர் நாகராஜால் (செந்தாமரை) நிர்வகிக்கப்படும் ஒரு இல்லத்தில் சேர்க்கப்படுகிறார். அங்கே நாகராஜின் மகளான இளம் மருத்துவர் கீதா (சரண்யா பொன்வண்ணன்), மற்றும் அவரது  நண்பர் ராஜா (சரத் பாபு), இருவரும் சேகருக்கு உதவுகிறார்கள். சேகர் மெதுவாக தனது பழைய நினைவுகளை மீண்டும் பெறுகிறார். சேகர் மற்றும் கீதா இருவருக்கிடையே காதல் ஏற்படுகிறது. ஆனால் நாகராஜ் ஏற்கனவே வேறொருவருடன் கீதாவின் திருமணத்தை ஏற்பாடு செய்திருக்கிறார், அதனால் அவர்களின் காதலுக்கு எதிர்ப்பு தெரிவிக்கிறார். கீதா மற்றும் சேகர் பிடிவாதமாக இருப்பதை நாகராஜ் கண்டு, அவர் சேகருக்கு மூளையின் செயற் திறனை மாற்ற செய்யும் அறுவை சிகிச்சையினை (லோபோட்டோமி) மேற்கொள்கிறார். அதனால் அவர் நினைவிழப்பு (கோமா) நிலையில் செல்கிறார். ஒரு நோயாளியாக அதே இல்லத்தில் மீண்டும் அனுமதிக்கப்படுகிறார்.

நடிகர்கள்
பிரபு   - சேகர்
சரண்யா பொன்வண்ணன்  - கீதா
லிஸ்சி  - அனிதா
சரத் பாபு   - ராஜா
செந்தாமரை  - நாகராஜ்
சனகராஜ்   - வாசு
சச்சு  - செவிலி மேரி
சாமிக்கண்ணு - மனநிலை பாதிக்கப்பட்டவர்
குமரிமுத்து  - மனநிலை பாதிக்கப்பட்டவர்
சுவாமிநாதன் - மனநிலை பாதிக்கப்பட்டவர்

தயாரிப்பு 
மனசுக்குள் மத்தாப்பூ 1986 இல் வெளியான மலையாள "தலாவட்டம்" (1986) என்ற திரைப்படத்திலிருந்து மறு ஆக்கம் செய்யப்பட்டது. இதுவும் "ஒன் புலோ ஓவர் த குகூஸ் நெஸ்ட்" என்ற ஆங்கில புதினத்தைத் தழுவியது.

ஒலித்தொகுப்பு
இப்படத்தின் இசையமைப்பு எஸ். ஏ. ராஜ்குமார்.
பொன்மாங்குயில் - எஸ். பி. பாலசுப்பிரமணியம்
பூந்தென்றலே - ஜெயச்சந்திரன், வாணி ஜெயராம்

வரவேற்பு 
1988 ஜூலை 1 அன்று, இந்தியன் எக்சுபிரசு நேர்மறையான விமர்சனத்தை எழுதியது. பாடல்களும், காட்சிகளும் நன்கு படமாக்கப்பட்டுள்ளதாக விமர்சனம் செய்தது.

மேற்கோள்கள்

1988 தமிழ்த் திரைப்படங்கள்
இந்தியத் தமிழ்த் திரைப்படங்கள்
எஸ். ஏ. ராஜ்குமார் இசையமைத்த திரைப்படங்கள்
பிரபு நடித்த திரைப்படங்கள்
சரத் பாபு நடித்த திரைப்படங்கள்
ஜனகராஜ் நடித்த திரைப்படங்கள்
செந்தாமரை நடித்த திரைப்படங்கள்
குமரிமுத்து நடித்த திரைப்படங்கள்
சரண்யா பொன்வண்ணன் நடித்த திரைப்படங்கள்
சச்சு நடித்த திரைப்படங்கள்
முருகேஷ் (இயக்குநர்)

முருகேஷ் தமிழ்த் திரைப்பட இயக்குநர் ஆவார். இவர் 2019 இல் வெளியான "சகா" என்ற திரைப்படத்தை இயக்கியுள்ளார். இவர் புதுக்கோட்டை மாவட்டம் கந்தர்வகோட்டை அருகில் உள்ள சுந்தம்பட்டி எனும் கிராமத்தில் பிறந்தார். கந்தர்வகோட்டையில் பள்ளி படிப்பை தொடங்கிய இவர் சிறுவயது முதலே தமிழ்த் திரைப்படங்களில் ஆர்வம் கொண்டவர். அவர் தனது பேட்டியில் இந்தியன், பம்பாய் போன்ற தமிழ்த் திரைப்படங்களே என்னை திரைப்பட இயக்குனராக வேண்டும் என்ற ஆர்வத்தை தூண்டியதாகக் கூறியுள்ளார்.

இவரின் முதல் படைப்பான சகா திரைப்படம் இளைஞர்கள் மத்தியில் ஒரு நல்ல வரவேற்பை பெற்றுள்ளது. இத்திரைப்படம் நட்பை பறைசாற்றும் விதத்தில் அமைந்துள்ளதே இதற்கு காரணம். இத்திரைப்படம் செல்வகுமார் மற்றும் ராம்பிரசாத் ஆகியோரால் தயாரிக்கப்பட்டு சபீரின் இசையமைப்பில், சரண் மற்றும் கோலிசோடா நாயகர்களின் நடிப்பில் வெளிவந்தது.

தமிழ்த் திரைப்பட இயக்குநர்கள்
கிருஷ்ணாவதி ஆறு

கிருஷ்ணாவதி ஆறு அல்லது கசௌந்தி ஆறு (Krishnavati river) ( -  ),  இந்தியாவின் இராஜஸ்தான் மாநிலத்தின் ராஜ்சமந்து பகுதியின், மேற்கு ஆரவல்லி மலைத்தொடரில் உற்பத்தியாகியாகும் மழைக்கால ஆறாகும். கிருஷ்ணாவதி ஆறு, இராஜஸ்தானின்  தௌசா மாவட்டம்,  அல்வர் மாவட்டம் மற்றும் சீகர் மாவட்டம் மற்றும் அரியானாவின் ரேவாரி மாவட்டம்  வழியாக 30 கிமீ தொலைவிற்கு பாய்ந்து  இறுதியில் மகேந்திரகர் மாவட்டத்தில் பாயும் சகிபு ஆற்றுடன் கலக்கிறது. சகிபு ஆறு பின்னர் யமுனை ஆற்றில் கலக்கிறது.  

பிற்கால அரப்பா பண்பாட்டுக் களங்களான  காவி நிற மட்பாண்ட தொல்லியல் களங்கள், கிருஷ்ணாவதி ஆறு, சகிபு ஆறு மற்றும் சோட்டா ஆறு, தோகன் ஆற்றின் கரைகளில் கண்டெடுக்கப்பட்டுள்ளது. 
இராஜஸ்தான் ஆறுகள்
யமுனை ஆறு

மேற்கோள்கள்

வெளி இணைப்புகள் 

Sarasvati-Sindhu civilization and Sarasvati River
The Saraswati: Where lies the mystery by Saswati Paik
தெ கலர் ஆப் பாரடைஷ் (திரைப்படம்)

தெ கலர் ஆப் பாரடைஷ் (The Color of Paradise) என்பது 1999 ஆம் ஆண்டு மசித் மசிதி இயக்கத்தில் பாரசீக மொழியில் வெளிவந்த  
ஈரானிய நாட்டு திரைப்படம் ஆகும். 75வது திரைப்படவிழாவில் சிறந்த வெளிநாட்டு மொழிப்படத்திற்காக நுழைந்த முதல் ஈரானிய திரைப்படம் ஆகும்.

கதை
இப்படத்தின் கதை கண்பார்வையற்ற முகமது என்ற பையனைப் பற்றியதாகும். டெகரானில் பார்வையற்றவர் பள்ளியில் படிக்கும் முகமதுவை அவரின் அப்பா கோடை விடுமுறை முடிந்தும் கூட கூப்பிட வராமல் தவிர்க்கிறார். ஏனெனில் இவனின் அம்மா இறந்துவிட்டதால் இவனின் அப்பா வேரொரு பெண்ணை மணமுடிக்க நினைக்கிறார். அவருக்கு கண்பார்வையற்ற குழந்தை இருப்பது தெரிந்தால் இவருக்கு பெண்கொடுக்க மாட்டார்கள் என்று நினைக்கிறார். பின்னர் பள்ளியில் தலைமை ஆசிரியரின் கட்டாயத்தால் இவனை அழைத்துச்செல்கிறார். அக்கிராமம் ஒரு அழகிய மலைகள் நிறந்த இடமாக உள்ளது. அங்கு அவன் அனைத்துவிதமான பறவைகளின், மிருகங்களின் ஒலிகளை துள்ளியமாக கேட்டு உணர்கிறான். மேலும் அனைவரும் வியக்கும் வண்ணம் பிரெயில் எழுத்து முறையில் புத்தகங்களைத் தொட்டு உணர்ந்து படிப்பதுக் காட்டுகிறான். 
படத்தின் கடைசிப்பாகம் காஷ்பியன் கடல் கரையில் நடப்பதாகக் காட்டப்படுகிறது. ஆனால் காடைசியில் சோகத்தில் முடிகிறது.

வெளி இணைப்பு

மேற்கோள்கள்

1999 திரைப்படங்கள்
ஈரானியத் திரைப்படங்கள்
ஹபீப்ஹஞ்ச் தொடருந்து நிலையம்

ஹபீப்கஞ்ச் ரயில் நிலையம் (நிலையக் குறியீடு: HBJ), அதிகாரப்பூர்வமாக ராணி கமலாபதி ரயில் நிலையம் (நிலையக் குறியீடு: RKMP), ஒரு [[ இந்திய மாநிலமான மத்தியப் பிரதேசம், போபாலில் ரயில் நிலையம்|ரயில் நிலையம்]]. இது இந்திய இரயில்வேயின் புது டெல்லி-சென்னை பிரதான பாதையில் அமைந்துள்ளது. இது இந்திய ரயில்வே மேற்கு மத்திய இரயில்வே மண்டலம் (WCR) கீழ் வருகிறது மற்றும் WCR இன் போபால் இரயில்வே பிரிவு தலைமையகமாக செயல்படுகிறது. இது போபால் சந்திப்பு ரயில் நிலையம் (போபாலின் முக்கிய நிலையம்)க்கு இரண்டாம் நிலை நிலையமாக செயல்படுகிறது. இது இந்தியாவின் முதல் தனியார் ரயில் நிலையம்.

இருப்பிடம் 
ஹபிப்ஹஞ்ச் ரயில் நிலையம் அமைவிடம் :

 போபால் சந்திப்பிலிருந்து 7 கி.மீ. (4.3 மைல்) தொலைவில் உள்ளது.
 போபால் மத்திய நிலையத்திலிருந்து 10 கிமீ (6.2 மைல்) தொலைவில் உள்ளது.
 போபால் நகரத்தின் தென்பகுதியில் உள்ள வணிக நகரமான , மகாராணா பிரதாப் நகரிலிருந்து 2 கிலோமீட்டர் (1.2 மைல்) தொலைவில் உள்ளது

கட்டமைப்பு மற்றும் வசதிகள் 
இந்த தொடருந்து நிலையம் 5 நடைமேடைகளை கொண்டுள்ளது.

மேலும் பார்க்க 
 போபால் சந்திப்பு தொடருந்து நிலையம்

சான்றுகள்

வெளிப்புற இணைப்புகள் 
 
மத்தியப் பிரதேசத் தொடருந்து நிலையங்கள்
அல்கினைட்டு

அல்கினைட்டு (Alginite) என்பது படிக உருவமற்ற  கரிமப் பொருட்களுடன் சேர்ந்து காணப்படும் ஒரு வகையான கெரோகெனின் பகுதிக்கூறு ஆகும். கரிம வேதிப்பொருள் சுவர்களாலான நுண்தொல்லுயிர் எச்சங்கள் அல்கினைட்டுடன் கலந்துள்ளன. இவை சிலிக்கா போன்ற கனிம சுவர்  நுண்தொல்லுயிர் எச்சங்களில் இருந்து மாறுபடுகின்றன . 
அல்கினைட்டு என்பது ஆல்கா அடிப்படையிலான உயிரியக்க புதை படிமத்தின் சிக்கலான மண் கலவையாகும், களிமண்ணாக மாறிய எரிமலை சாம்பல் மற்றும் கால்சியம் கார்பனேட்டு ஆகியவற்றால் இக்கனிமம் ஆகியுள்ளது. கடந்த காலத்தில் மண் கடுமையாக சீரழிந்த பிரதேசங்களில் நிலங்கள் வளம் மிக்க மண்ணாக மீண்டும் மாறுவதற்கு உதவும் கனிமங்கள் நூண்ணிய மற்றும் பெரிய உயினங்களின் ஒரு முழுமையான தொகுதியாக நிறமாலை இது உள்ளது.
குறைந்தபட்சம் இரண்டு வகையான அல்கினைட்டுகளையாவது வேறுபடுத்திக் காட்ட இயலும். டெலால்கினைட்டு எனப்படும் அல்கினைட்டு ஏ, லெமால்கினைட்டு எனப்படும் அல்கினைட்டு பி என்பவை அவையிரண்டாகும் . ஏ வகை அல்கினைட்டுகளில் உருவத்தால் வேறுபடக்கூடிய நுண்படிமங்களும், பி வகையில் படிக வடிவமற்ற மற்றும் படலம் போன்ற தொல்லுயிர் படிமங்களும் சேர்ந்துள்ளன.

மேற்கோள்கள் =

வெளி இணைப்புகள் 
 
 

பாறையியல்
கரிமக் கனிமங்கள்
வள்ளுவன் வாசுகி

வள்ளுவன் வாசுகி என்பது 2008 தமிழ்த் திரைப்படமாகும். இதனை மறுமலர்ச்சி பாரதி இயக்கியுள்ளார். 
சத்யா, குயிலி, சீதா போன்றோர் முக்கிய கதாப்பாத்திரத்தில் நடித்திருந்தனர்.

படம் வணிக ரீதியாக தோல்வியடைந்தது.

நடிகர்கள்
 சத்யா - வள்ளுவன்
 ஸ்வேதா பாண்டேகர் - வாசுகி
 ரஞ்சித் - ஆனந்த் கோனார்
 பொன்வண்ணன் - தலைவர்
 குயிலி
 சீதா
 வாசு விக்ரம்
 ராஜப்பா
 வடிவுக்கரசி
 பாரதி - கல்யாணம்
 முத்துக்காளை
 சுஜா வருணீ

இசை
பா. விஜய் மற்றும் எஸ். ஏ. ராஜ்குமார் பாடல்களை எழுதியுள்ளனர்.

ஆதாரங்கள்

2008 தமிழ்த் திரைப்படங்கள்
இந்தியத் தமிழ்த் திரைப்படங்கள்
2008 திரைப்படங்கள்
எஸ். ஏ. ராஜ்குமார் இசையமைத்த திரைப்படங்கள்
வடிவுக்கரசி நடித்த தமிழ்த் திரைப்படங்கள்
கிருஷ்ணா கிருஷ்ணா

கிருஷ்ணா கிருஷ்ணா (Krishna Krishna)  ஒரு 2001 தமிழ் நகைச்சுவைத் திரைப்படம். இதை இயக்கியவர் எஸ். வி. சேகர். இதில் எஸ். வி. சேகர் மற்றும் சுகன்யா முக்கிய கதாபாத்திரத்திலும், வெண்ணிற ஆடை மூர்த்தி, சிறீமன், சின்னி ஜெயந்த், தியாகு, ரமேஷ் கண்ணா, மனோரமா மற்றும் கோவை சரளா துணை கதாபாத்திரத்திலும் நடித்துள்ளனர். இதற்கு இசை அமைத்தவர் எஸ். ஏ. ராஜ்குமார். இது சூன் 8, 2001இல் வெளியிடப்பட்டது. இப் படத்தின் கதை எஸ். வி. சேகரின்  "அதிர்ஷ்டக்காரன்" மேடை நாடகத்தை தழுவி எடுக்கப்பட்டது.

கதை
இளைஞன் கோபாலகிருஷ்ணன் (எஸ். வி. சேகர்), விரைவில் திருமணம் செய்துகொள்ள விரும்புகிறான். ஆனால் அவனது தாய் 'புல்லட்' புஷ்பா (மனோரமா) தனக்கு பணக்கார மருமகள் தான் வரவேண்டும் என்று திருமணத்திற்காக வந்த வரன்களை நிராகரிக்கிறாள். இதற்கிடையில் பாமா (சுகன்யா) தன் திருமணத்திற்காக தந்தை தட்சிணாமூர்த்தி (வெண்ணிற ஆடை மூர்த்தி) கொண்டுவரும் பணக்கார வரன்களை வெறுக்கிறாள்.  
ஒரு நாள், பாமா, கோபாலகிருஷ்ணனை பேருந்து நிறுத்தத்தில் சந்திக்கிறாள். முதல் பார்வையிலேயே காதல் வயப்படுகிறாள். முடிவில், இருவரும் ஒருவரையொருவர் காதலிக்கின்றனர். மேலும், பெற்றோருக்குத் தெரியாமல் காவல் நிலையத்தில் திருமணம் செய்து கொள்கின்றனர். திருமணத்திற்குப் பின்னர், 'புல்லட்' புஷ்பாவுக்கும், பாமாவிற்கும் அடிக்கடி சண்டை வருகிறது. பாமாவிற்கு 'பொய்' சொன்னால் பிடிப்பதில்லை. ஒரே நபர் நான்கு முறைக்கு மேல் அவளிடம் பொய் சொன்னால், பாமா அந்த நபரை மதிப்பதில்லை. விரைவில், அப்பாவியான கோபாலகிருஷ்ணன் கெட்ட பழக்கங்களைக் கொண்டுள்ளான் என பாமா சந்தேகிக்கிறாள். அதனால் அவனை விவாகரத்து செய்ய வேண்டும் என முடிவெடுக்கிறாள். பின்னர் நடக்கும் காட்சிகள் கதையின் முடிவாக அமைகிறது.

நடிப்பு

எஸ். வி. சேகர் - கோபாலகிருஷ்ணன் 
சுகன்யா - பாமா/பாமாதேவி
வெண்ணிற ஆடை மூர்த்தி - டக் தட்சிணாமூர்த்தி/வாத்துமடையன் (பாமாவின் தந்தை)
சிறீமன் - பாலகிருஷ்ணன் 
சின்னி ஜெயந்த் - கிருஷ்ணமணி ராஜா 
தியாகு
ரமேஷ் கண்ணா - சிவராமகிருஷ்ணன் 
மனோரமா - 'புல்லட்' புஷ்பா 
கோவை சரளா - காவேரி 
விசித்ரா - ருக்மணி 
மதன் பாப்
பாலு ஆனந்த் - உன்னிகிருஷ்ணன் 
பாண்டு - திருமணத் தரகர் 
சிந்து - கல்பனா 
கே. ஆர். வத்சலா 
விஜிஷா 
வைஷாலி 
வந்தனா 
எம். ஆர். கிருஷ்ணமூர்த்தி 
அலெக்ஸ்
ஜி. கே. 
இடிச்சப்புளி செல்வராசு
குள்ளமணி
விசு - வக்கீல் விஸ்வநாதன் (கௌரவத் தோற்றம்)

பாடல்கள்
இப் படத்திற்கு இசை அமைத்தவர் இசை அமைப்பாளர் எஸ். ஏ. ராஜ்குமார். இந்த படத்தின் 5 பாடல்களை பிறைசூடன், காளிதாசன், கீர்த்தையா, கோவி கோவன் மற்றும் இயக்குநர் எஸ். வி. சேகர் ஆகியோர் எழுதினர்.

மேற்கோள்கள்

இந்தியத் தமிழ்த் திரைப்படங்கள்
2001 தமிழ்த் திரைப்படங்கள்
இந்திய நகைச்சுவைத் திரைப்படங்கள்
அறிமுக இயக்குநர் திரைப்படங்கள்
எஸ். வி. சேகர் நடித்த திரைப்படங்கள்
சுகன்யா நடித்த திரைப்படங்கள்
மனோரமா நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
கோவை சரளா நடித்த திரைப்படங்கள்
சத்யம் (2008 திரைப்படம்)

சத்யம் 2008 ஆம் ஆண்டு விஷால் மற்றும் நயன்தாரா நடிப்பில், ஹாரிஸ் ஜெயராஜ் இசையில், அறிமுக இயக்குநர் ஏ. ராஜசேகர் இயக்கத்தில் தமிழ் மற்றும் தெலுங்கு என இரு மொழிகளில் வெளியானத் திரைப்படம். விஷால் முதன் முதலில் காவல்துறை அதிகாரியாக நடித்த திரைப்படம். 2008 ஆகத்து 15 சுதந்திர நாளில் இப்படம் வெளியானது. விஷாலின் சகோதரர் விக்ரம் கிருஷ்ணா இப்படத்தைத் தயாரித்தார். இப்படம் 27 கோடி பொருட்செலவில் தயாரிக்கப்பட்டது.

கதைச்சுருக்கம் 

"குற்றங்களைத் தடுப்பதுதான் காவல்துறையின் கடமை. குற்றவாளிகளைக் கொல்வதல்ல!" என்ற வசனத்தோடு அறிமுகமாகும் நேர்மையான காவல்துறை அதிகாரி சத்யம் (விஷால்). மூன்று அமைச்சர்கள் கொலைசெய்யப்பட்ட வழக்கைப் புலனாய்வு செய்யும் சத்யம், அந்த கொலைகளைச் செய்தது குற்றவாளி மாணிக்கவேல் (உபேந்திரா) என்று அறிந்ததும் அதிர்ச்சியடைகிறார். காரணம் குற்றவாளி மாணிக்கவேல் முன்னாள் காவல்துறை அதிகாரி மட்டுமல்ல, சத்யம் காவல்துறையில் சேர்வதற்குத் தூண்டுதலாக இருந்தவர்.

காவல்துறையில் நேர்மையாகக் கடமையை செய்யமுடியாததால் தான் வேலையைவிட்டு வெளியேறி தவறு செய்தவர்களைத் தானே தண்டித்ததாகக் கூறுகிறார் மாணிக்கவேல். அதை மறுக்கும் சத்யம் சட்டப்படி குற்றவாளிகளுக்குத் தான் தண்டனை பெற்றுத்தருவதாக சவால் விடுகிறான்.

தொலைக்காட்சி நிருபரான தெய்வநாயகியும் (நயன்தாரா) சத்யமும் காதலிக்கின்றனர்.

முதலமைச்சர் பதவிக்கு ஆசைப்படும் உள்துறை அமைச்சர் கொண்டல் தாசனின் (கோட்டா சீனிவாச ராவ்) குற்றங்களை சட்டப்படி நிரூபிக்க முயற்சி செய்யும் சத்யம் பல இன்னல்களுக்கு ஆளாகிறான். அவனது தாய் கொல்லப்படுகிறாள். அமைச்சரின் சதியால் கொலைக் குற்றம் சாட்டப்பட்டு சிறையில் அடைக்கப்படுகிறான் சத்யம். தன்னை நிரபராதி என்று நிரூபித்து விடுதலை பெற்றானா? மாணிக்கவேலிடம் சவால் விட்டதுபோல் சட்டப்படி அமைச்சரின் குற்றத்தை நிரூபித்தானா? என்பது முடிவு.

நடிகர்கள் 

 விஷால் - சத்யம் ஐ. பி. எஸ்.
 நயன்தாரா - தெய்வநாயகி 
 உபேந்திரா - மாணிக்கவேல் 
 சுதா சந்திரன் - சத்யமின் தாய் 
 பிரேம்ஜி அமரன் - போரா 
 பிரமானந்தம் - தரகர் 
 செந்தில் - பன்னீர்செல்வம் 
 கோட்டா சீனிவாச ராவ் - கொண்டல் தாசன் 
 ரவி காலே - தில்லி (தில்லைநாயகம்)
 தனிகில்லா பரணி - தெய்வநாயகியின் தந்தை 
 லிவிங்ஸ்டன் - அரசியல்வாதி 
 கிருஷ்ண குமார் - முகமது 
 ஹேமா 
 வெண்பா

இசை 

படத்தின் இசையமைப்பாளர் ஹாரிஸ் ஜெயராஜ். இப்படம் அவரது 25 வது படமாகும். பாடலாசிரியர்கள் பா. விஜய், யுகபாரதி மற்றும் கபிலன்.

மேற்கோள்கள் 

பன்மொழித் திரைப்படங்கள்
அறிமுக இயக்குநர் திரைப்படங்கள்
இந்தியத் தமிழ்த் திரைப்படங்கள்
2008 தமிழ்த் திரைப்படங்கள்
விஷால் நடித்த திரைப்படங்கள்
லிவிங்ஸ்டன் நடித்த திரைப்படங்கள்
ஆணழகன் (திரைப்படம்)

ஆணழகன் (Aanazhagan) 1995 ஆம் வெளிவந்த தமிழ் மொழித் திரைப்படமாகும். தியாகராஜன் இயக்க, பிரசாந்த், சுநேஹா, மணிவண்ணன், கே.ஆர். விஜயா, வடிவேலு மற்றும் பலர் நடித்துள்ளனர்.  சித்ரம் பலேரே விசித்ரம் என்ற தெலுங்குத் திரைப்படத்தைத் தழுவி எடுக்கப்பட்ட படமாகும்.

இந்த படம் பாக்ஸ் ஆபிஸில் ஒரு சூப்பர் ஹிட் படமாக அமைந்தது.

கதைச்சுருக்கம் 
ராஜா ( பிரசாந்த் ), சுதாகர் ( சார்லி ), ராகவா ( சின்னி ஜெயந்த் ), மருது ( வடிவேலு ) ஆகிய நால்வரும் நல்ல நண்பர்கள். இவர்கள் குடியிருக்கும் வீட்டிலிருந்து துரத்தப்படுவதால், வாடகைக்கு புதிய வீடு தேடி அலைகிறார்கள். இவர்கள் பிரம்மச்சாரிகள் என்பதால், வாடகைக்கு வீடு கொடுக்க அனைவரும் தயங்கினர்.  கே. ஆர். விஜயா வீட்டில் வாடகைக்கு இடம் இருப்பது தெரியவந்தது. ஆனால் அவர் ஒரு குடும்பத்திற்கு மாட்டும் தான் வாடகைக்கு வீடு கொடுப்பார் என்பதால், இந்த நான்கு நண்பர்களும் ஒரே குடும்பத்தை தேர்ந்த நபர்கள் போல் வேடம் பூணுகிறார்கள். அதில் ராஜா, லட்சுமி என்ற பெயருடன் பெண் வேடமிட்டு சார்லியின் மனைவியை போல் நடிக்கிறான். அந்த வீட்டு எஜமானியின் மகளான ப்ரியாவை ராஜா விரும்புகிறான். அவ்வாறாக ஒரு சமயத்தில், லட்சுமி கர்ப்பமாக இருப்பதாக அந்த எஜமானியிடம் பொய் சொல்கிறார்கள். அதனால், பெண் வேடத்தில் இருக்கும் லட்சுமிக்கு வளைகாப்பு விழாவை நடத்துகிறார் அந்த எஜமானி. பின்னர், கர்ப்பமாக இருக்கும் லட்சுமி, மருத்துவ பரிசோதனைக்கு அழைத்துச் செல்லப்படுகிறாள். ராஜாவின் ஆள் மாறாட்டம் என்னவானது? எஜமானி கண்டுபிடித்தாரா? ராஜா ப்ரியாவை திருமணம் செய்தானா? போன்ற கேள்விகளுக்கு விடை காணுதலே மீதிக் கதையாகும்.

நடிகர்கள் 

பிரசாந்த் - ராஜா  (லட்சுமி)
சுநேஹா (அறிமுகம்) - ப்ரியா
வடிவேலு - மருது
சார்லி - சுதாகர்
சின்னி ஜெயந்த் - ராகவா
கே. ஆர். விஜயா 
வைஷ்ணவி
மணிவண்ணன்
ஒரு விரல் கிருஷ்ணா ராவ்
லூசு மோகன்
தாமு
பயில்வான் ரங்கநாதன்
வெண்ணிறாடை மூர்த்தி
காந்திமதி
குமரிமுத்து
வி. கே. ராமசாமி
டெல்லி கணேஷ்

தயாரிப்பு 
<span data-segmentid="137" class="cx-segment">நடிகர் பிரசாந்த் இந்த படத்தின் தயாரிப்பிலும் ஈடுபட்டிருந்தார் என்பது குறிப்பிடத்தக்கது.

1995 இல் புதிதாக உருவாக்கப்பட்ட ஜே.ஜே. ஸ்டுடியோஸில் உருவாக்கப்பட்ட முதல் படம் ஆணழகன் ஆகும்.

இசை / பாடல்கள் 
இப்படத்திற்கு இளையராஜா இசை அமைத்தார். இதில் உள்ள 8 பாடல்களுக்கும் வாலி வரிகள் எழுதினார்.

மேற்கோள்கள்

வெளி இணைப்புகள் 
 

1995 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
கே. ஆர். விஜயா நடித்த திரைப்படங்கள்
வடிவேலு நடித்த திரைப்படங்கள்
பிரசாந்த் நடித்த திரைப்படங்கள்
மணிவண்ணன் நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
வி. கே. ராமசாமி நடித்த திரைப்படங்கள்
டெல்லி கணேஷ் நடித்த திரைப்படங்கள்
சார்லி நடித்த திரைப்படங்கள்
ஸ்வேதா பாண்டேகர்

சுவேதா என்பவர் இந்திய திரைப்பட நடிகை ஆவார். இவர் தமிழ், தெலுங்குத் திரைப்படங்களில் நடித்துள்ளார். இவர் ''ஆழ்வார் (திரைப்படம்) , வள்ளுவன் வாசுகி போன்ற திரைப்படங்களில் நடித்துள்ளார். மேலும் சன் தொலைக்காட்சியில் சந்திரலேகா போன்ற தொடர்களில் நடித்துள்ளார்.

சென்னையில் பிஎம்ஆர் கல்லூரியில் பி.டெக் படித்தார். மற்றும் எம்பிஏ படித்துள்ளார்.

முதன் முதலில் ஆழ்வார் திரைப்படத்தில் அஜித் குமாரின் தங்கையாக நடித்தார். அதன் பிறகு ஐந்து திரைப்படங்களில் நடித்துள்ளார். சன் தொலைக்காட்சியில் மகள் தொடரில் நடித்துள்ளார். அத்தொடர் 1000 அத்தியாயங்கள் ஒளிபரப்பப்பட்டது.

திரை வாழ்க்கை

திரைப்படம்

தொலைக்காட்சி

ஆதாரங்கள்

வெளி இணைப்புகள் 

இந்திய தொலைக்காட்சி நடிகைகள்
தமிழ்த் திரைப்பட நடிகைகள்
வாழும் நபர்கள்
தெலுங்குத் திரைப்பட நடிகைகள்
தமிழ்த் தொலைக்காட்சி நடிகைகள்
சென்னை நடிகைகள்
வாசு விக்ரம்

வாசு விக்ரம் என்பவர் இந்தியா திரைப்பட நடிகர் ஆவார். இவர் தமிழ்த் திரைப்படங்களிலும், தொலைக்காட்சி தொடர்களிலும்  நடித்துள்ளார்.

இவர் எம். ஆர். ராதாவின் பேரனும், எம். ஆர். ஆர். வாசுவின் மகனும் ஆவார். 1988இல் பாலைவனத்தில் பட்டாம்பூச்சி என்ற படத்தில் முதன் முதலாக நடித்தார். குணச்சித்திர வேடங்களிலும், நகைச்சுவை நாயகனாக, எதிர் நாயகனாகவும் நடித்துள்ளார்.

சன் தொலைக்காட்சியில் சித்தி தொடரில் நடித்துள்ளார்.

தொடர்கள்

திரைப்படங்கள்

மேற்கோள்கள்

வெளி இணைப்புகள் 
 

வாழும் நபர்கள்
தமிழ் நகைச்சுவை நடிகர்கள்
சென்னை நடிகர்கள்
தலைநகரம் (திரைப்படம்)

தலைநகரம் 2006 ஆம் ஆண்டு சுந்தர் சி., ஜோதிமயி மற்றும் வடிவேலு நடிப்பில், சுராஜ் இயக்கத்தில், டி. இமான் இசையில் வெளியான தமிழ் திரைப்படம். இது வணிகரீதியில் வெற்றி பெற்ற திரைப்படம். இப்படம் பிரியதர்சன் இயக்கத்தில் மோகன்லால் நடிப்பில் மலையாளத்தில் வெளியான அபிமன்யுவின் மறுஆக்கம் ஆகும். இத்திரைப்படம் கன்னடத்தில் தேவ்ரு என்று மறுஆக்கம் செய்யப்பட்டது.

கதைச்சுருக்கம்

சென்னையில் தாதாவான காசிம் பாய் (ஜூடோ கே. கே. ரத்னம்) மற்றும் ரவுடி ரைட் என்ற சுப்ரமணியன் (சுந்தர் சி.) இருவருக்கும் நடக்கும் பிரச்னையில் ரைட்டின் நண்பன் பாலு (போஸ் வெங்கட்) கொல்லப்படுகிறான். இதனால் வன்முறையைக் கைவிட்டு ஒழுங்காக வாழ முடிவெடுக்கிறான் ரைட். அவனைக் காதலிப்பவள் திவ்யா (ஜோதிமயி). தன் ஊரிலிருந்து நடிகை திரிசாவைத் திருமணம் செய்யும் லட்சியத்தோடு சென்னை வரும் நாய் சேகர் (வடிவேலு) திவ்யாவைக் காதலிப்பதாக சொல்லி அவர்களுடன் தங்குகிறான். புதிதாக பணிமாற்றம் பெற்றுவரும் காவல் ஆய்வாளர் (பிரகாஷ் ராஜ்) திருந்தி வாழும் ரைட்டை மீண்டும் ரவுடியாக மாற்ற முயல்கிறார். ரைட் மீண்டும் ரவுடியாக மாறினானா? காசிம் பாய் - ரைட் மோதல் என்னவானது? என்பது மீதிக்கதை.

நடிகர்கள் 

 சுந்தர் சி. - சுப்ரமணியன் (ரைட்)
 ஜோதிமயி - திவ்யா 
 வடிவேலு - நாய் சேகர் 
 பிரகாஷ் ராஜ் - காவல் ஆய்வாளர் 
 போஸ் வெங்கட் - பாலு 
 ஜூடோ கே. கே. ரத்னம் - காசிம் பாய் 
 கே. எஸ். ரவிக்குமார் - காவல் அதிகாரி 
 மயில்சாமி
 மனோபாலா
 டெல்லி கணேஷ் 
 சோனியா
 புவனேஸ்வரி 
 சசிகுமார் 
 பெசன்ட் ரவி 
 இமான் அண்ணாச்சி 
 விச்சு விஸ்வநாத்

பட வசூல் 

இப்படம் ரூ. 4 முதல் 5 கோடி வசூல் செய்தது.

வடிவேலுவின் வசனங்கள் 

இப்படத்தில் வடிவேலு பேசிய நகைச்சுவை வசனமான த்ரிஷா இல்லன்னா திவ்யா என்பது 2005 ஆம் ஆண்டு ஆதிக் ரவிச்சந்திரன் இயக்கத்தில் ஜி. வி. பிரகாஷ்குமார் நடிப்பில் வெளியான திரிஷா இல்லனா நயன்தாரா என்ற படத்தின் தலைப்பிற்குக் காரணமாக அமைந்தது.

வடிவேலுவின் மற்றொரு வசனமான நானும் ரவுடிதான் என்பதும் விக்னேஷ் சிவன் இயக்கத்தில் விஜய் சேதுபதி நடிப்பில் வெளியான திரைப்படத்தின் பெயராக அமைந்தது.

ஏய்! என்னைய வச்சி காமெடி கீமடி பண்ணலயே! என்ற வடிவேலுவின் நகைச்சுவை வசனமும் புகழ்பெற்றது.

மேற்கோள்கள்

வெளி இணைப்புகள் 

 தலைநகரம் 
 http://bharatmovies.com/tamil/info/Thalainagaram.htm

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
மறு ஆக்கம் செய்யப்பட்ட தமிழ்த் திரைப்படங்கள்
வடிவேலு நடித்த திரைப்படங்கள்
மனோபாலா நடித்த திரைப்படங்கள்
டி. இமான் இசையமைத்த தமிழ்த் திரைப்படங்கள்
டெல்லி கணேஷ் நடித்த திரைப்படங்கள்